છેલ્લા ૬ મહિનાથી કલેક્ટર-ઑફિસમાં આ રહેવાસીઓની સુનાવણી ચાલી રહી હતી. એ સંદર્ભે માહિતી આપતાં રાકેશ શાહે કહ્યું હતું કે ‘એમાં તારીખ પે તારીખ પડતી હતી અને કોઈ નિર્ણય આવતો નહોતો. ત્યાર બાદ કલેક્ટર-ઑફિસે આપેલા ઑર્ડરમાં સ્પષ્ટ કર્યું કે તેમને ૧૯૭૬ની જગડુશાનગરની જમીનઆકારણીની ફાઇલ મળતી નથી. આથી છેલ્લી બે આકારણી અને અગાઉના ૧૯૬૭ના રેકૉર્ડ પ્રમાણે કલેક્ટરે મિની પ્લૉટની જમીનનું ક્ષેત્રફળ ફક્ત ૬૦૪૯ સ્ક્વેર મીટર છે એવો આદેશ આપ્યો હતો. મહત્વની વાત એ છે કે જે રેકૉર્ડ તેમની પાસે નથી એ બધા રેકૉર્ડ અમારી પાસે હોવા છતાં કલેક્ટર એને માન્યતા આપતા તૈયાર નથી. અમારા માટે આ બીજો અને જબરો મોટો આંચકો હતો.’